**Narodna knjižnica „Šime Vučetić“**

Ulica 26 broj 2, Vela Luka

OIB 76372317758

Vela Luka, 31.03.2025.g.

GODIŠNJI IZVJEŠTAJ O IZVRŠENJU FINANCIJSKOG PLANA

(01-12/2024)

Sukladno Pravilniku o polugodišnjem i godišnjem izvršenju proračuna i financijskog plana (NN 85/2023) prilažem:

1. OPĆI DIO GODIŠNJEG IZVJEŠTAJA:

* Sažetak računa prihoda i rashoda i Računa financiranja
* Izvještaj o prihodima i rashodima prema ekonomskoj klasifikaciji
* Izvještaj o prihodima i rashodima prema izvorima financiranja
* Izvještaj o rashodima prema funkcijskoj klasifikaciji
* Izvještaj računa financiranja prema ekonomskoj klasifikaciji
* Izvještaj računa financiranja prema izvorima financiranja

1. POSEBNI DIO GODIŠNJEG IZVJEŠTAJA:

* Izvršenje financijskog plana po programskog klasifikaciji

1. OBRAZLOŽENJE:

* Obrazloženje Općeg dijela
* Obrazloženje Posebnog dijela (odnosi se na proračunsku godinu, članak 45. Pravilnika). Obrazloženje posebnog dijela izvještaja o izvršenju financijskog plana proračunskog korisnika za proračunsku godinu sadrži obrazloženje izvršenja programa koje se daje kroz obrazloženje izvršenja aktivnosti i projekata zajedno s ciljevima koji su ostvareni provedbom programa i pokazateljima uspješnosti realizacije tih ciljeva koji se sastoje od pokazatelja učinka i pokazatelja rezultata.

Knjižnica na rashodovnoj strani ima samo jedan Program i jednu aktivnost - Redovan rad knjižnice, koja je izvršena u iznosu od 44.058,29 eura.

1. POSEBNI IZVJEŠTAJI

Sukladno Članku 46. Pravilnika Posebni izvještaji su :

* Izvještaj o zaduživanju na domaćem i stranom tržištu novca i kapital,
* Izvještaj o korištenju sredstava fondova EU,
* Izvještaj o danim zajmovima i potraživanjima po danim zajmovima i
* Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova.

Proračunski korisnik Narodna Knjižnica Šime Vučetić, nije se zaduživao, nije koristio sredstva EU fondova, nije imao zajmove, nije imao nikakva potraživanja niti dospjele obveze kao ni sudske sporove.

Sukladno čl. 57. polugodišnji i godišnji izvještaj o izvršenju financijskog plana proračunskog korisnika objavljuje se na njegovim mrežnim stranicama u roku od 15 dana od dana usvajanja od strane upravljačkog tijela. Iznimno, ako proračunski korisnik nema upravljačko tijelo, polugodišnji i godišnji izvještaj o izvršenju financijskog plana proračunskog korisnika objavljuje se na njegovim mrežnim stranicama, u roku od 60 dana od dana kada bi se trebalo podnijeti upravljačkom tijelu na usvajanje (od 31.03.tekuće godine, za godišnji izvještaj za prethodnu godinu).

**OBRAZLOŽENJE:**

Sukladno Članku 43. i 44. navedenog Pravilnika, obrazloženje ostvarenja prihoda i primitaka, rashoda i izdataka dopunjuje podatke iz računa prihoda i rashoda i Računa financiranja, a obrazloženje se može dati na opisni, grafički ili kombinirani način.

**1. PRIHODI** poslovanja (6) ostvareni su u iznosu od **44.529,52 EUR**, kako slijedi:

**a.) 6331** - tekuće pomoći proračunu iz drugih proračuna - Knjižnica je ostvarila prihod od **1.315,00 eura**, a sastoji se od:

- pomoći iz državnog proračuna (Ministarstvo kulture i medija) u iznosu od 800,00 eura za manifestaciju „Dani Šime Vučetića“ i književne susrete,

- pomoći iz županijskog proračuna u iznosu od 515,00 eura za književne susrete i izložbu.

**b.) 6332** - kapitalne pomoći proračunu iz drugih proračuna - Knjižnica je ostvarila prihod iz državnog proračuna, od Ministarstva kulture i medija u iznosu od **11.000,00 eura** i to za:

- nabavu knjižne i neknjižne građe 4.400,00 eura i za

- otkup knjiga uvrštenih na popis A i popis B u iznosu od 6.600,00 eura.

**c.) 6413** -Kamate na depozite po viđenju - ostvarene su u iznosu od **3,24 eura**, dok su godinu ranije bile 2,22 eura.

**d.) 6526** - ostali nespomenuti prihodi - Knjižnica je ostvarila prihod od upisnina i zakasnina u iznosu od **1.162,85 eura**, dok su godinu ranije isti bili 1.149,62 eura.

**e.) 6711** - prihodi iz nadležnog proračuna - na dan 31.12.24. su ostvareni u iznosu od **31.048,43 eura**, dok su godinu ranije bili 18.984,70 eura. Povećani su za 63,54 %. Financiranje Knjižnice iz općinskog proračuna je povećano radi povećanja rashoda za zaposlene.

**2. RASHODI se sastoje od rashoda poslovanja i rashoda za nabavu nefinancijske imovine.**

U 2024.g. izvršeni su ukupni rashodi (razred 3+4) u iznosu od **44.058,29 EUR**, dok su u istom razdoblju 2023.g. iznosili 36.910,37 EUR. Veći su za 19,37 % 2024. u odnosu na 2023. godinu.

**2.A. RASHODI** **poslovanja (razred 3) su iznosili 32.501,45 EUR** iveći za 66,11 % u 2024. godini u odnosu na godinu ranije. Sastoje se od:

**a. Rashodi za zaposlene - 31** u 2024. su iznosili **28.046,18 EUR**, dok su godinu ranije bili **15.746,88 EUR.** U Knjižnici su rashodi za zaposlene povećani za 78,11 % iz razloga što je zaposlena nova službenica od 15.07.24. godine.

Rashodi za zaposlene se sastoje od bruto plaća (311), doprinosa na plaće (313) i ostalih rashoda za zaposlene (naknade zaposlenima) (312).

Od plaće za srpanj 2024. je u primjeni nova osnovica za obračun plaće u iznosu od 947,18 eura, dok je od 01.01.2024. u primjeni bila osnovica za obračun plaća koja je iznosila 902,08 eura, a do 31.12.23. je bila 802,24 eura.

Povećane su i naknade zaposlenima.

U 2024.g. isplaćen je regres u iznosu od 300,00 eura, a u 2023.g. regres je iznosio 270,00 eura. U 2024.g. isplaćena je Uskrsnica u iznosu 80,00 eura, a u 2023.g. isplaćena je u iznosu 60,00 eura. U 2024.g. isplaćuje se mjesečno 66,36 eura naknade za topli obrok, a od 05.07.24. je povećana na 100,00 eura mjesečno, dok u 2023.g. ta naknada nije isplaćivana.

**b. Materijalni rashodi -32**- u 2024. su iznosili **3.954,01 eura**, dok su godinu ranije bili 3.461,10 eura. Sastoje se od naknada troškova zaposlenima, rashoda za materijal i energiju, rashoda za usluge i ostalih nespomenutih rashoda poslovanja.

- **3211**-službena putovanja - u 2023.g. je zaposlenica bila na jedno službeno putovanje na što je utrošeno 250,71 eura, dok u istom razdoblju 2024.g. nije bila na službenom putovanju.

**- 3221 -** uredski materijal i ostali materijalni rashodi su iznosili 1.075,13 eura, dok su godinu ranije bili 370,63 eura. Veći su zato što se osim uredskog materijala nabavljao i materijal potreban za održavanje izložbi.

**- 3236** - Zdravstvene usluge - u 2024. je utrošeno 239,40 eura za godišnji zdravstveni pregled zaposlenice, dok ovog rashoda u godini ranije nije bilo.

**c.) Financijski rashodi - 34-** u 2024. godini su iznosili **501,26 eura**, a godinu ranije 358,54 eura.

**2.B. RASHODI za nabavu nefinancijske imovine (razred 4)** u 2024. godini su iznosili **11.556,84 eura** i manji su za 33,37 % u odnosu na godinu ranije kada su iznosili 17.343,85 eura.

Knjižnica je potrošila 11.556,84 eura, i to na:

- rasvjetu u iznosu od 179,77 eura i

- knjige u knjižnici 11.377,07 eura.

**3. Obrazloženje prenesenog manjka odnosno viška iz prethodne godine i viška odnosno manjka za prijenos u sljedeću godinu/razdoblje.**

Narodna knjižnica „Šime Vučetić“ – ostvarila je višak prihoda 2024. godine u iznosu od 471,23 EUR zbog dobivenih sredstava za knjige, koji zajedno s prenesenim viškom iz prethodne godine u iznosu od 281,97 EUR, ukupno daje **višak** prihoda i primitaka raspoloživ u slijedećem razdoblju, tj. u 2025. godini, u iznosu od  **753,20 EUR**.

Izvješće sastavila: Emma Rubeša

Odgovorna osoba: Anita Kosović